b'\n_START_ARTICLE_\nSizzla\n_START_SECTION_\n\xc5\xbdivljenje in delo\n_START_PARAGRAPH_\nSizzla se je rodil predanima rastafarijanskima star\xc5\xa1ema in odra\xc5\xa1\xc4\x8dal v getu jamaj\xc5\xa1ke prestolnice Kingston, August Town._NEWLINE_Sizzla je zelo produktiven glasbenik, celo za jamaj\xc5\xa1ke standarde. Velja za enega najvplivnej\xc5\xa1ih in inventivnih izvajalcev reggaeja sodobnega \xc4\x8dasa. Sizzla je pripadnik rastafarijanske sekte Bobo A\xc5\xa1anti (Bobo Ashanti), znane po svojem pravovernem izrazju, brezpogojni zavrnitvi vrednot, povezanih z zahodno kulturo in kolonializmom. Njegove pesmi govorijo o rev\xc5\xa1\xc4\x8dini in brezupnosti, ki prevladuje mlade Jamaj\xc4\x8dane in o\xc4\x8ditno zatira mlade po svetu. Kakor Robert Nesta \xc2\xbbBob\xc2\xab Marley nekaj generacij pred njim, se Sizzlova sporo\xc4\x8dila dotikajo rev\xc5\xa1\xc4\x8dine, brezdomstva, policijske surovosti, kulturnega ponosa ter politi\xc4\x8dnega in religijskega zatiranja.'